Βόρεια Αστέρια

Τα **Βόρεια Αστέρια**, γνωστοί και ως **Βορ.Ας**, ήταν Ελληνικό hip-hop συγκρότημα από τη Θεσσαλονίκη. Ιδρύθηκε το 1999 και αποτελούνταν από τους Μικρό Κλέφτη, ΛΕΞ, ΤΖΑΜΑΛ, Ζήνων και Mondi. Στην αρχική δομή του συγκροτήματος συμμετείχε και ο 3D.

## Ιστορία
### Ίδρυση Του Crew
Ξεκίνησαν ως graffiti crew, ονόματι 2G (Good Guys ή Golden Globes), αλλά η φιλία των παιδικών χρόνων και το πάθος τους για την μουσική, οδήγησε στη σύνθεση του συγκροτήματος το 1999.
Η δημιουργία οφείλεται στην ένωση τριών ραπ σχημάτων, των Άλυτων Γρίφων (3D, Μικρός Κλέφτης, Aldo), των Χάσμα (ΛΕΞ, Τζαμάλ, Mondi) και των Παρείσακτοι (Ζήνων, Des), γκρουπ με τα οποία ασχολούνταν τα μέλη στο παρελθόν. Οι Χάσμα και οι Παρείσακτοι εν συνεχεία έπαψαν να υφίσταται, με σκοπό την πλήρη αφοσίωση των μελών στο νέο αυτό εγχείρημα, ονόματι Βόρεια Αστέρια. 
Από το 1999, τα Βόρεια Αστέρια παρήγαν και έγραφαν μονοί τους τη μουσική τους. Την παραγωγή των κομματιών είχε αναλάβει ο Mondi με τον Μικρό Κλέφτη, ενώ συχνά συμμετείχαν ο Dof και ο Aldo. Τη μίξη συνήθως αναλάμβανε ο Squeezy Anks, ενώ την φωτογράφιση για τα άλμπουμ τους αναλάμβανε συνήθως ο Vet.

### Πρώτα Χρόνια (2003-2009)
Το 2003 κυκλοφόρησε ο πρώτος κατά σειρά δίσκος των Βορείων Αστεριών, με τίτλο την χαρακτηριστική φράση της Θεσσαλονίκης, ***"Χαλαρά"***. Μέσα στο 2003, αυτή η δουλειά μοιράστηκε δωρεάν μέσα από τις συναυλίες στις οποίες έλαβαν μέρος. Ο δίσκος περιείχε 23 κομμάτια, ηχογραφημένα σε ερασιτεχνικές συνθήκες, με συμμετοχές όλων των μελών των τριών σχημάτων. Highlights του δίσκου αποτελούν αρκετά κομμάτια, με κορυφαίο το "**Δε Λησμονώ**", όπου εξιστορεί της αλητείες που βιώσανε ως 2G. Σε αυτήν την δουλειά συμμετέχουν ως MC's ο Mondi με τον Dj Aldo(w), καθώς και ο Dof. Την επόμενη χρονιά κυκλοφορεί ο επόμενος δίσκος τους, το ***"Χαλαρότερα"***, το οποίο μοιράζεται από χέρι σε χέρι στις συναυλίες τους και αργότερα στο διαδίκτυο. Σημαντική βελτίωση ήταν η ευρύτερη θεματολογία καθώς και οι καλύτερα δουλεμένες παραγωγές, τις οποίες μοιράζονται μεταξύ τους οι ΜΚ, Mondi και Dof. Επίσης, το εξώφυλλο ανέλαβαν να σχεδιάσουν 4 μέλη από τα δύο καλύτερα graffiti crew, οι O-Live, Jasone και Lue, εκπροσωπώντας τους SGB και ο Karma, εκπροσωπώντας τους 2G. Το graffiti αυτό πραγματοποιήθηκε στο Ποσειδώνιο Κολυμβητήριο, και ήταν ένα project το οποίο ήταν πρωτοφανές για τότε. Μέσα στα επόμενα χρόνια, κυκλοφορούν σόλο δουλειές και συνεργασίες μεταξύ των μελών, με αποτέλεσμα να εξελίσσονται και να βελτιώνονται σαν καλλιτέχνες. Έτσι τα Βόρ.Ας καθιερώθηκαν ως ένα από τα κύρια crew που εκπροσωπούσαν την τρίτη γενιά του ελληνικού χιπ χοπ.  

Οι ηχογραφήσεις συνεχίζονταν εντατικά μέσα σε αυτά τα χρόνια, με πολλά ακυκλοφόρητα να έχουν διαρρεύσει από εκείνη την περίοδο. Οι οπαδοί του γκρουπ, περιμένανε να σκάσει ο επόμενος δίσκος, με τίτλο "**Χαλαρότατα**" ο οποίος θα ήταν πιο ντόπα από όλες τις δουλειές τους. Βέβαια, έπειτα από κάποια γεγονότα, αλλάξανε τα σχέδια. Τον Αύγουστο του 2008, παρατηρήθηκε ότι ο 3D είχε εξαφανιστεί από το official MySpace των Βορείων Αστεριών. Αποδείχθηκε πως ο 3D ήρθε σε ρίξη με τον Μικρό Κλέφτη για προσωπικούς λόγους, με αποτέλεσμα να αποχωρήσει οριστικά από τα Βόρεια Αστέρια. 

Σε συνέντευξη που έδωσαν τον Οκτώβρη του ίδιου έτους, ο Ζήνων είχε αναφέρει: 

*"Για το θέμα του Άκη... Δεν αποχώρησε, ήταν κοινή απόφαση όλου του σχήματος ότι δεν πρέπει να ανήκει πλέον στα Βόρεια Αστέρια. Άλλοι στόχοι, άλλες φιλοδοξίες, καλή καρδιά".*

Σε άλλη συνέντευξη στο hiphopgr έναν χρόνο μετά, ο Μικρός Κλέφτης, ύστερα από ερώτηση που δέχτηκε πάνω στο θέμα, ανέφερε ότι: *"Δεν θέλω να το πολυσυζητήσω, γιατί είναι κάτι το προσωπικό το οποίο συνέβη ανάμεσα σε δύο ανθρώπους, όχι σε δύο μουσικούς"*.

Η αποχώρηση του 3D, σήμανε και την διάλυση των Άλυτων Γρίφων. Αυτό είχε ως αποτέλεσμα το επόμενο τους άλμπουμ (του οποίου οι ηχογραφήσεις είχαν ξεκινήσει λίγο μετά την κυκλοφορία του "Δεν Μας Ξες Καλά" από τα Ανάποδα Καπέλα), να σφραγιστεί ως project, με αποτέλεσμα να μείνει στο ράφι. Αυτή ήταν και η τελευταία αλλαγή στην σύσταση της ομάδας των Βορείων Αστεριών, οι οποίοι συνέχισαν ως πεντάδα από εκεί και έπειτα. Μετά την αποχώρηση του, ο 3D εισήλθε στην Capital Music, την νεοσύστατη τότε δισκογραφική εταιρεία του Υποχθόνιου και του Skive, στην οποία και παρέμεινε μέχρι το 2017. Έπειτα έκανε αρκετές συνεργασίες με διάφορους καλλιτέχνες. Απεβίωσε στις 28 Ιουλίου του 2025, σε ηλικία 41 ετών.

### Αλλαγή Της Δεκαετίας (2010-σήμερα)
Μέχρι και την αλλαγή της δεκαετίας, τα Βόρεια Αστέρια είχαν απορρίψει τις προτάσεις των δισκογραφικών εταιριών, παραμένοντας underground από το ξεκίνημα της καριέρας τους.
Ωστόσο, μέσα στο 2010, αποφάσισαν να συνεργαστούν με μια ανεξάρτητη δισκογραφική εταιρία, συγκεκριμένα την Ηχοκρατορία του DJ Alx. Πολλοί κατέκριναν αυτήν την απόφαση, λέγοντας πως "ξεπουλήθηκαν". Όμως ο ΛΕΞ απάντησε σε αυτές τις κριτικές λέγοντας χαρακτηριστικά: "Δεν γίνεσαι εμπορικός άμα το CD σου μπει στο ράφι, παρά μόνο αν αλλάξεις το υλικό σου, για να μπει στο ράφι". Παρόλαυτα, τα Βορ.Ας, συνέχισαν τις εντατικές ηχογραφήσεις με σκοπό την δημιουργία νέου υλικού. Αρχικά τον Φλεβάρη του 2010 κυκλοφορεί το EP **"Τα Αυθεντικά Της Πόλης"**. Αποτελούνταν από 10 κομμάτια, με τις παραγωγές να ανήκουν στον Mondi και τον Μικρό Κλέφτη. Τέλος, ανήμερα των Χριστουγέννων του ίδιου έτους, κυκλοφόρησε ο τελευταίος επίσημος δίσκο τους, το **"5 Αστέρων"**. Μέσα στο 2011, κυκλοφορούν τρία βίντεοκλίπ από τραγούδια του άλμπουμ, το "**Καλύτερες Μέρες**", το "**Ό,τι Έχουμε Είμαστε Εμείς**" και το "**Επιδρομή**", εν πραγματοποιήθηκε και μεγάλη περιοδεία σε αρκετές πόλεις της Ελλάδας, με σκοπό να προωθήσουν τον δίσκο. Στα επόμενα χρόνια, ακολούθησαν αρκετές συναυλίες, με την τελευταία να πραγματοποιείται το 2015. Στην σήμερον ημέρα, το γκρουπ παραμένει αδρανές χωρίς να έχει διαλυθεί, ενώ τα πέντε μέλη, συνεχίζουν ακάθεκτοι να δημιουργούν μουσική. Βέβαια τα μέλη πλέον δεν έχουν σκοπό να επανενωθούν για κάποιο νέο project ως Βόρεια Αστέρια . Ο κύριος λόγος είναι ότι πλέον ο καθένας έχει διαμορφώσει το δικό του μοναδικό στυλ, οπότε μια επανένωση, πιθανόν να μην λειτουργούσε όπως λειτούργησε η συνεργασία τους στον τελευταίο δίσκο. Βέβαια, ένας ακόμα παράγοντας πιθανόν να είναι και ότι οι σχέσεις μεταξύ κάποιων μελών έχουν ψυχρανθεί στο πέρασμα του χρόνου

## Μέλη

### Σημερινά Μέλη
* Μικρός Κλέφτης - (MC,παραγωγός) (1999-σήμερα)
* ΛΕΞ - (MC) (1999-σήμερα)
* Τζαμάλ - (MC) (1999-σήμερα)
* Ζήνων - (MC) (1999-σήμερα)
* Mondi - (MC,παραγωγός) (1999-σήμερα)

### Πρώην Μέλη
*3D - (ΜC) (1999-2008)
*Des - (MC) 
*Aldow - (MC,παραγωγός)
*Dof - (MC, παραγωγός)
*Squeezy Anks (παραγωγός)

## Εξωτερικοί σύνδεσμοι
* Βόρεια Αστέρια στο Discogs
* Συνέντευξη στο hip-hop.gr

Κατηγορία:Ελληνικά hip hop συγκροτήματα
Κατηγορία:Ελληνικά μουσικά συγκροτήματα
## Δισκογραφία
* ***Χαλαρά (2003)***
* ***Χαλαρότερα (2004)***
* ***H.A.S.H. (2007)***
* ***Τα Αυθεντικά Της Πόλης (2010)***
* ***5 Αστέρων (2010)***